اوم پرکاش والمیکی

اوم پرکاش والمیکی (Omprakash Valmiki) اک ہندوستانی لکھاری تے شاعر سی۔ اپݨی ہڈورتی جوٹھن لئی مشہور نیں۔ جوٹھن نوں دلت ادب وچ اک سنگ میل سمجھیا جان٘دا اے۔ اوہ اتر پردیش دے ضلع مظفرنگر دے پنڈ برلا وچ پیدا ہوئے۔ گورنمنٹ آرڈیننس فیکٹری توں سبکدوش ہوݨ مگروں اوہ دہرادون وچ سکُونت پزِیر رہے، جِتھے اوہ 17 نومبر 2013ء نوں اِنتقال کرگئے۔

جوٹھن (1997) توں علاوہ والمیکی نے شاعری دے تن مجمُوعے شائع کیتے: (1) "صدیوں کا سنتاپ" (1989)، (2) "بس! بہت ہوچکا" (1997)، (3) "اب اور نہیں" (2009)۔ اوہناں نے نِکّیاں کہاݨِیاں دے دو مجمُوعے "سلام" (2000) تے "گھس بیٹھیے" (2004) وی قلمبند کیتے۔ اس توں علاوہ اوہناں نے "دلت ساہتیہ کا سوندریہ شاستر" (2001) تے والمیکی کمیونٹی دی تاریخ "صفائی دیوتا" (2009) لِکھے۔ "دو چیرا" (ڈراما) لِکھیا جیہڑا دلت ادب دے حِصّے وچ آیا۔ 

 لِکھتاں 
 صدیوں کا سنتاپ (1989) 
 جوٹھن (1997)
 بس! بہت ہوچکا (1997)
 سلام (2000)
 دلت ساہتیہ کا سوندریہ شاستر (2001)  
 گھس بیٹھیے (2004)
 اب اور نہیں (2009)
 صفائی دیوتا (2009)

 حوالے  

گٹھ:دلت لکھاری
گٹھ:ہندی لکھاری